5v5 Grand Battle

**5v5 Grand Battle** เป็นโหมดการเล่นหลักและเป็นที่นิยมที่สุดของเกม Arena of Valor ที่ผู้เล่นจะถูกแบ่งเป็นฝ่ายละ 5 คน ต่อสู้กันเพื่อทำลายฐานของอีกฝ่าย

## แผนที่

    แผนที่เป็นทรงสี่เหลี่ยมจัตุรัสตามแบบแผนเกม MOBA ทั่วไป มีป้อมอยู่ 3 ป้อมได้แก่ ชั้นนอก ชั้นกลาง และชั้นใน อยู่ในทั้ง 3 เลน และมีป้อมใหญ่อยู่ชั้นในสุด เข้ามาอีกจะเป็นน้ำพุสำหรับฟื้นฟูพลังชีวิต ตรงกลางของแผนที่จะเป็นแม่น้ำ ยาวตั้งแต่มุมซ้ายบนถึงมุมขวาล่างเป็นแนวทแยง มีพุ่มไม้กระจายอยู่ทั่วแมพ บริเวณระหว่างเลนจะเป็นป่า มีมอนสเตอร์อยู่ฝั่งละ 2 ตัว และ Golem อีก 1 ตัว รวมทั้งสิ้นฝั่งละ 6 ตัว บริเวณแม่น้ำข้างๆ จุดเชื่อมต่อของเลนข้างทั้งสอง จะมีมอนสเตอร์นก Sentry Hawk อาศัยอยู่ หากอยู่ทีมฟ้า Abyssal Dragon จะอยู่ที่เลนล่าง หันหน้ามาทางทีมฟ้า และ Dark Slayer อยู่ที่เลนบน หันหน้าไปทางทีมแดง ส่วน Spirit Sentinel อยู่ตรงข้ามหันหน้าไปทาง Dark Slayer เป้าหมายของผู้เล่นคือการทำลายป้อมชั้นนอกของศัตรูให้หมดแล้วเข้าไปทำลายฐานใหญ่ของศัตรู และป้อมกันป้อมก็ฝั่งตัวเองไม่ให้อีกฝ่ายมากทำลาย ป้อมที่อยู่ชั้นในจะถูกโจมตีได้ก็ต่อเมื่อป้อมที่อยู่ชั้นก่อนหน้าถูกทำลายแล้วเท่านั้น

## โหมดจัดอันดับ

หรือ **แรงค์** เป็นโหมด 5v5 ที่มันจัดจัดอันดับผ่านแรงค์และดาว ซึ่งจะมีความจริงจังมากกว่าโหมดจับคู่แบบปกติ อันดับสูงสุดในเกมจะวัดจากจำนวนดาวที่มีในโหมดนี้

### กฏการแข่งขัน

1. **ช่วงเวลาการแข่งจัดอันดับ:** อันดับของแต่ฤดูกาลจะคงอยู่เป็นเวลา 3 เดือน (อาจมีการเปลี่ยนแปลง) โดยรวมผลการแข่งขันจัดอันดับทั้งหมดเมื่อจบฤดูกาล ผู้เล่นที่เข้าร่วมทั้งหมดจะได้รับรางวัลตามอันดับสูงสุดที่ได้ในฤดูกาลแข่งขัน
2. **กฎเข้าร่วมแข่งขัน:** จำเป็นต้องถึง LV 6 และมีฮีโร่ 5 ตัวขึ้นไป จึงสามารถเข้าร่วมการแข่งลีกจัดอันดับได้ สำหรับผู้ที่เข้าร่วมแข่งลึกจัดอันดับทุกคน ระบบจะค้นหาจับคู่ต่อสู้ที่เหมาะสมให้ตามความแข็งแกร่งและเลเวล
3. **กฎการจัดอันดับ:** กลุ่มอันดับมีทั้งหมด 7 แรงค์ ได้แก่: **Bronze**, **Silver**, **Gold**, **Platinum**, **Diamond**, **Commander** และ **Conqueror** ในนี้จะมีการ จัดระดับย่อย เช่น Bronze และ Silver จะมี I-III ระดับ Gold มี I-IV ส่วนระดับ Platinum ถึง Commander จะมี I-V และ Conqueror สามารถเก็บได้เรื่อยๆ
4. **การเพิ่ม/ลดอันดับ:** เมื่อดาวเต็มดวงจะทำให้อันดับเพิ่มขึ้น และได้รับหนึ่งดาวหลังจากได้รับชัยชนะตามลำดับ แต่หากไม่มีดาวหรือพ่ายแพ้จะทำให้อันตับลดลงตามลำดับ (คุณจะไม่เสียดาวเมื่ออยู่ในระดับ Bronze-Silver)
5. **การจับคู่ 2-3 คน:** เพื่อนที่ต้องการเชิญจะต้องมีอันดับห่างกันไม่เกิน 1 อันดับ จึงจะทำการเชิญได้ และจะต้องเจอกับทีมที่มา 2-3 คนเช่นกัน
6. **การจัดอันดับคู่ 5 คน:** คุณไม่สามารกชวนเพื่อนหรือสมาชิกทีมที่ห่างจากคุณ 2 อันดับ เพื่อสร้างทีมในการแข่งจัดอันดับได้ และจะต้องเจอกับทีมที่มา 5 คนเช่นกัน
7. ตั้งแต่แรงค์ Platinum ขึ้นไปจะปิดโปรไฟล์ผู้เล่นในหน้าเตรียมพร้อม และตั้งแต่แรงค์ Diamond ขึ้นไปจะใช้ระบบเลือกฮีโร่แบบ Ban/Pick
8. หลังจากผู้เล่นเข้าร่วมระดับ Conqueror ระบบจะทำการตรวจสอบทุก 7 วันและจะทำการหัก 1 ดาวสำหรับผู้เล่นที่ไม่ได้เข้าร่วมการแข่งจัดอันดับใดๆ ภายใน 7 วัน
9. ผู้เล่น 50 คนแรกในระดับ Conqueror จะได้รับรางวัลฉายาพิเศษ **Glorious Ruler** โดยฉายาและอันดับจะรีเซ็ตทุกวันเวลา 05.00 น.
10. อันดับจะถูกรีเซ็ตหลังจากจบฤดูกาล โดยแต่ละอันดับจะถูกรีซ็ตตามข้อมูลอันดับล่าสุด

### Brave Points

1. 180 คะแนน จะได้รับโอกาสป้องกันดาว การชนะจะได้รับ 1 ดาว, หากแพ้จะสูญเสีย 1 ดาว โดยไม่เกี่ยวข้องกับ Brave Points
2. หลังจบการแข่งขัน ทั้งสองฝ่ายจะได้รับ Brave Points โดยคำนวณจาก การไม่ AFK + จำนวนชนะต่อเนื่อง + คะแนนการเล่นจัดอันดับ แต่หาก AFK ผู้เล่นจะไม่ได้รับ Brave Points และอาจจะทำให้ Brave Points ที่มีทั้งหมดหายไปหากประพฤติตัวแย่เกินไป
3. เมื่อแพ้ในโหมดจัดอันตับ หากมี Brave Points มากกว่าหรือเท่ากับจำนวนที่จะได้รับการป้องกันดาว ระบบจะหัก Brave Points ส่วนนั้นพื่อป้องกันการดาวลดให้ผู้เล่นแทน เมื่อ Brave Points ถึงขีดจำกัด ระบบจะทำการหักแต้ม และเพิ่มดาวให้คุณโดยทันที
4. การไม่ AFK ไต้รับ 3 แต้ม
5. อันดับที่ได้หลังจบเกม: ที่ 1: 5 แต้ม ที่2: 4 แต้ม ที่ 3: 3 แต้ม ที่ 4: 2 แต้ม ที่ 5: 1 แต้ม
6. ชนะต่อเนื่อง: ต่อเนื่อง 2 ครั้ง: 4 แต้ม ต่อเนื่อง 3 ครั้ง: 8 แต้ม ต่อเนื่อง 4 ครั้ง: 12 แต้ม ต่อเนื่อง 5 ครั้ง: 16 แต้ม

### แมทช์คัดเลือก

เป็นระบบใหม่ที่ถูกเพิ่มเข้ามาใน Season 10 แพทช์ มี.ค. 2019 โดยหลังรีแรงค์ ผู้เล่นจะได้เข้าสู่แมทช์คัดเลือก จำนวน 7 ตา โดยแต่ละตาจะคำนวณผลแพ้-ชนะและนำมาเฉลี่ยกันและเพิ่มเป็นดาว

### ของรางวัล

* เข้าร่วมโหมดจัดอันดับ 3 ครั้งแรก ไม่ว่าชนะหรือแพ้ รับฮีโร่ Gildur ฟรีทันที
* ถึงแรงค์ Silver รับสกิน Voidweaver Aleister ฟรีทันที
* ถึงแรงค์ Gold รับสกินประจำ Season นั้นๆ ฟรีทันที สกินเหล่านี้สามารถรับได้โดยวิธีนี้เท่านั้นและจะไม่กลับมาเปิดขายอีกเป็นครั้งที่สอง

## โหมด Tournament

เป็นโหมดที่รองรับกีฬา eSports เต็มรูปแบบ โดยการเล่นจะเป็นแบบสร้างห้อง 5v5 สามารถมีผู้ชมได้สูงสุด 5 คน การเลือกฮีโร่จะใช้ระบบ Ban/Pick วิธีการเล่นเหมือนโหมดจับคู่ทั่วไป คนที่เป็นผู้ชมจะสามารถดูรายละเอียด ตำแหน่ง จำนวน HP คูลดาวน์สกิล การเติบโตของโกลด์และ EXP โดยรวมของทั้งสองฝ่ายได้